See mees armastas elu.
Ma ei eita, et Emmettil oli tervisemuresid,
aga ta ei lasknud sel end morjendada.
Tal oli kirg elu vastu.
Emmett…
ta pani sind hindama seda, kuidas sul vedanud on.
Kuigi ta oli voodi külge aheldatud,
oli ta elusam, kui enamik inimesi, kes saab oma jalgu kasutada.
Ta armastas naerda. Ta armastas inimesi.
Mul on kahju, et tema kaotasite. Siiralt.
Ma ei kaotanud teda. Ta võeti minult.
Kas Emmett rääkis midagi LifeCare'is toimunust?
Kas rääkisite temaga tol viimasel neljapäeval?
Ta telefon oli väljas.
Üritasin kolmapäeval ja neljapäeval teda kätte saada.
Enne seda ütles ta,
et seis oli natuke hullumeelne, kuid see ei morjendanud teda.
Ta ei tahtnud, et muretsen.
Ta isegi viskas nalja oma hommikusöögi üle.
Ütles, et sõi tuunikonservi, küpsiseid
ja kastet.
Ütles, et see oli imemaitsev.
Mu Emmett. Ta oli võitleja.
Kas ta oleks surnud omal soovil?
See pole loogiline.
Üldsegi mitte. Võimatu.
Sombake vees
Sombake vees, lapsed
Sombake vees
Sombake vees, lapsed
Sombake vees
Jumal toob häda nendesse vetesse
Mees läks jõe äärde
Mees läks jõe äärde, Jumal
Mees läks jõe äärde
Ta läks sinna palvetama
Sombake vees
Sombake vees, lapsed
PÕHINEB SHERI FINKI RAAMATUL
Sombake vees
Jumal toob häda nendesse vetesse
KEEGI EI TEA MINU KANNATUSI
33 PÄEVA PÄRAST ORKAANI KATRINA
1. OKTOOBER 2005
POLITSEI
Hei, kuidas läheb? Mäletate meid? - Jah, härra.
Sain teie jaoks kohtuorderi.
TURVATEENISTUS
Kas seal on veel teie inimesi? - Jah, härra.
Kutsuge nad välja.
Hei, Remy. Remy! - Hei.
Kutsu kõik kohe välja!
Peate väljas püsima,
kuni oma töö lõpetame. Selge?
Aitäh.
Hea küll. Hargnege ja dokumenteerige kõik nähtu.
Jah, härra. - Just nii, kapten.
Surma haisuga ei harju iial ära.
Jah. Seetõttu armastan raamatupidamist.
Arvasin, et siin polnud toitu ega vett.
Välja arvatud need laeni ulatuvad virnad veepudelitega.
Kõikjal on konservid.
LIFECARE'I HAIGLA
Ettevaatust. See ala on isoleeritud.
Haiglaapteek on lukus, kuid saame kohe sisse.
MEMORIALI HAIGLA
Vaata seda.
Kolm morfiiniretsepti. Kõigil on Anna Poe allkiri.
Hei.
Keegi leidis seitsmendalt selle.
Täpselt nagu Nakamaru kirjeldas.
Tead, olen õppinud mitte üllatuma.
Ent siis miski ikka üllatab.
Neli tunnistajat kinnitavad sama lugu.
Pou läks seitsmendale korrusele, et patsientidelt elu võtta.
Siis leidsime süstlad, ampullid ja Pou nimega retseptid.
Kas sellest ei piisa? - Ei.
Kahe tunnistaja sõnul ütles Pou neile otse,
et ta kavatseb surmavaid süste teha.
Need arstid ja õed olid vabatahtlikult selles haiglas.
Nad olid seal viis päeva täiesti kohutavates tingimustes.
Kuidas said nad soovida tahtlikult patsientidele kahju teha?
Tappa oma patsiendid. - Me ei saa tõendeid eirata.
Peame tõestama, et Pou ja need kaks õde mitte ainult ei süstinud neid patsiente,
vaid tegid seda kavatsusega nad tappa.
Eelkõige vajame pealtnägijat.
Kedagi, kes neid pealt nägi.
Francis, Vince ütles, et talle sobib see nädalavahetus. Helista talle.
Kuidas end täna tunnete, proua Allen? - Üsna hästi.
Üsna hästi? - Ma ei taha ära sõnuda.
Sõnuge nii palju, kui tahate. See tundub olevat täiuslik.
Aitäh, doktor. - Võtke heaks.
Vajan endiselt seda retsepti. - Mu tütar toob selle täna.
Veab mul. Veab mul, mu sõber.
See on hea.
See on väga, väga hea.
Mu patsiendil oli kunagi St Claude'is restoran.
See on ta suguvõsa salaretsept.
Hästi.
Milles saladus seisneb?
Ma ei saa öelda.
Ei saa?
Arstlik konfidentsiaalsus.
See naine. Heldeke. Ta on…
Ta on tõeline võitleja.
Jah. Innustav inimene.
Kuidas uus töökoht meeldib?
Kas see aitab mõtted mujale viia?
Kirurgia aitab.
Ent vaiksematel hetkedel…
Kas ma olen mures?
Jah, muidugi olen.
Jah. Soovin, et teaksime, mida nad teevad.
Kas sinu suhtes käib juurdlus või mitte?
Ausalt öeldes, Vince…
mul on tunne, et minust tehakse patuoinas.
Miks? Miks nad seda teeks?
Sest kõik läks persse ja keegi peab vastutama.
Anna, kas sul on aimu, kuidas sinust lugu peetakse?
Pole võimalik… Ma ei kujuta seda lihtsalt ette.
Üritasin vaid inimesi aidata. Ei midagi muud.
Ma tean seda. Ma tunnen sind.
Jumal on hea, eks ole?
Ta hoiab meid. Tal on meiega plaan.
Tõde jääb peale.
Tahan seda uskuda. Päriselt.
Kas oled Frank Minyardiga kohtunud? - Ei.
Jah. Ta kannab kauboisaapaid, mängib kvartetis džässitrompetit.
Täiesti üle võlli vend.
Pole tavaline patoloog. - Ei. Ta pole patoloog.
Pea kinni. Mida? Kuidas ta linna koroner on?
Ta võitis valimised.
Inimesed jumaldavad teda ja teda valitakse aina uuesti.
Ta pole tegelikult arst? - Ei. Ta on arst.
Ta on erialalt günekoloog.
Ta töötab matusebüroos?
Jah. See on ajutine koht. Üleujutuse pärast.
ORLEANSI MAAKONNA KORONERI BÜROO
Vabandust, Butch. Ära pane segadust tähele.
Me pidime asjad pakkima ja üleujutuse eest põgenema.
Ütlesid, et oled Virginia? - Jah.
Virginia, kas sa tead, kust tuleb sõna „koroner“?
Ei tea.
See tähendab kuninglike palvete hoidjat.
See on „Magna Cartast“.
Tollal olid koronerid väga olulised kuninga ametnikud.
Mõistagi tänapäeval tegeleme peamiselt surnukehadega.
MÄNGIB JA LAULAB DR FRANK MINYARD
Mis toob meid sinu lahanguteni, Butch.
Võtke istet.
Meil on suur probleem.
Milline? - Ma ei oska öelda, kas tegu oli mõrvaga.
Miks mitte? - Sest surnukehadega pole midagi teha.
Need lagunesid nädal aega kuumuse käes.
Me ei saa isegi korralikku vereproovi.
Minu teada võivad ravimid jätta jälgi
vastupidavamatesse kudedesse nagu maks või aju,
isegi kõhuõõnde kogunevasse vedelikku.
Kas oled patoloog?
Ei, aga rääkisin patoloogiga. Tegelikult kahe patoloogiga.
Nad pole neid surnukehi näinud.
Sellest hoolimata peame neid kudesid analüüsima, Frank.
See on peaprokuröri enda soov.
Olgu. Hea küll.
Ütlen talle, mida arvad.
Näed, millega mul siin tegu on?
Ma olen enam kui ülekoormatud.
Ütlen järgmist.
Ma kutsun föderaalsed kohtumeedikud kohale.
Nad võtavad proovid ja saadavad laborisse.
Ainult sinu pärast, Butch.
Aitäh, Frank.
Jah, ma olen väga tänulik.
Kas Minyardi töö polegi tõendeid koguda?
Kas ta võib meelevaldselt otsustada, mida teha?
Ära muretse. Saame oma koeproovid.
Ta on koroner. Tema ei otsusta selle üle.
Tead, Virginia,
selle linna arstide kogukond on kokkuhoidev punt
ja Minyard kuulub sellesse.
Ta peaks tõenditele keskenduma, punkt.
Tema ja ülejäänud arstid ei kavatse käed rüpes vaadata,
kuidas midagi sellist ühe nende kolleegiga juhtub.
Pead selleks valmis olema.
Hei, kullake.
Hei. Kuidas su päev läks?
Polnud viga. Hästi.
Kas rääkisid täna perekonnaga?
Jah, lobisesin veidi oma õega.
Kuidas su juurdlus edeneb? - Ah, pole midagi põnevat rääkida.
Hei, tõin sulle su visandiploki.
Mõtlesin, et ehk innustab see sind uuesti maalima.
Vahest jälle neid ingleid.
Aitäh, Butch, aga mul pole selleks tuju.
Hüva. Need lähevad galeriides hästi müügiks.
See on hea, eks?
Võibolla peagi.
Hea küll.
Ma lähen teen meile õhtusöögi.
Meil on kana ja brokolit. - Hästi.
Halloo? - Tere, mina siin. Tead mis?
Keegi Memorialist, mitte LifeCare'ist, soovib meiega rääkida.
See on esmakordne. Kes?
Leidsite koha üles.
Olen Arthur Schafer. - Virginia Rider.
Bryant King. Rõõm teiega tutvuda. - Jah. Hei.
Jah. Astuge edasi.
Võtsin ühendust, kuna nägin telerist
kuidas Memorialist surnukehi välja toodi.
Ma ei suutnud uskuda surnukehade hulka, mis kabelist leiti.
Miks nii?
Sest kolmapäeval
kuulutasin ühe patsiendi loomulikel põhjustel surnuks.
Viisime naise surnukeha kabelisse ja ta oli kuues surnu selles ruumis.
Panin seda tähele.
Pärast seda ei surnud teisel korrusel keegi,
kuni neljapäeval haiglast lahkusin.
Olen selles surmkindel, sest pidasin peas arvestust.
Teadsin täpselt, mitu surnut tol hetkel haiglas oli.
Kui palju neid oli?
Neljapäeval oli neid 20 või 21. Olen selles kindel.
Kui sain teada, et haiglast leiti 45 surnukeha,
mõtlesin: „Pole võimalik, et nii palju inimesi suri
minu lahkumise ja järgmise päeva vahel.“
Mitu haiglat kaotab ühe päevaga 20 patsienti?
Mõni võib väita, et süüdi olid kohutavad tingimused.
Elektri puudumine, tohutu palavus.
Haiglas ei sure nii palju inimesi isegi rasketes tingimustes.
Asi polnud selles.
Milles siis?
Teadsin, et miskit oli teoksil.
Rääkisin Kathleen Fournieriga. Õppisime koos arstiteaduskonnas.
Mida nad rääkisid?
Ma pole päris kindel.
Mida nad su arust rääkisid?
See peab meie vahele jääma.
Nad ütlesid, et me ei suuda kõiki evakueerida.
Et patsiendid piinlevad ja peame kuidagi nende piinad lõpetama.
Kui patsiendid kannatavad valu käes, on kõik vajalik olemas.
Nad ei rääkinud sellest.
Mitte olemise mugavaks tegemisest.
Nad ei mõelnud mu arust seda. - Kes on „nemad“?
Ewing Cook ja Anna Pou rääkisid patsientide piinade lõpetamisest.
Kuulsin, kuidas Anna ütles:
„Jaa. Mul pole sellega probleemi.“
Mida?
Mõtlesin oma peas:
„See pole normaalne. Meile ei maksta selle eest.
Saame palka inimeste eest hoolitsemise ja nende aitamise eest.“
Mõistsite, mida ta mõtles, ent see ei tekitanud küsimusi?
Peate mõistma.
Olin seal üks väheseid mustanahalisi arste.
Mind palgati alles hiljuti.
Osad kartsid inimesi väljastpoolt haiglat, ent minu puhul
oli see vastupidi.
Kartsite haiglas olevaid inimesi?
Ütlen järgmiselt.
Jutud linnas luusivatest rüüstajatest, vägistajatest ja snaipritest…
New Orleansi langemisest pättide kätte…
Tegelikult peeti silmas mustanahalisi.
Nägin seda kiirabi sissepääsu juures,
kui minu nahavärviga inimesi minema saadeti.
Üritasin neid aidata.
Hei! Mis toimub? Miks me neid inimesi ei aita?
Meil pole nendele inimestele ruumi.
Mida? Me üldse ei aita neid?
Kui toimuvat nägin,
mõtlesin: „Pagan, ma ei saa midagi teha ega öelda.“
Kõik relvad olid nende käes.
Kartsite, et teid tulistatakse? - Mitte seda.
Nad poleks mind kõigi ees maha lasknud, kuid nad oleks mu kõrvaldanud.
Avaldan julgelt oma arvamust, kuid tean, millal suu kinni hoida.
Ent andsin vaikselt inimestele teada, mis toimus.
Kuidas te seda tegite?
Saatsin sõnumeid.
Kellele?
Esiteks parimale sõbrale.
Ütlesin, et haiglas on kurjad jõud, kes kavandavad eutanaasiat.
Kurjad jõud? - Ma ei pea neid enam inimesteks.
Nad tahtsid tappa inimesi, kes polnud midagi teinud.
Süütuid inimesi.
Inimesed ei tee nii.
Mõtlesin: „Need…“ õige väljend on „sitapead“
„…räägivad inimeste tapmisest.“
Pidage. Kas nägite midagi sellist pealt?
Mu viimasel päeval teisel korrusel lähenes mulle üks mees.
Ta oli vist abiõde, ja ta ütles:
Dr King.
Kas palvetaksite meiega? - Palvetaksin?
Kui ta seda ütles, mõtlesin: „Mis see on?“
Siis nägin Anna Poud.
Tal olid käes roosa nõelaga 10-milliliitrised süstlad.
Miks tal need süstlad olid?
Kas nägite dr Poud patsiente süstimas?
Ei. Aga tal oli käes hunnik süstlaid
ja inimesed rääkisid asju, mida ei tohiks…
Nad rääkisid asju, mida ei tohiks mõeldagi.
Ütlesin endale: „See pole normaalne olukord.
Ma ei peaks siin olema.
Ma ei saa selles osaleda.“
Kuhu sa lähed?
Lasen siit jalga.
Sa hülgad meid? - Kas tead, mis seal toimub?
Võibolla suudad seda oma peas mõista.
Mina ei suuda. Ma ei saa neid isegi peatada.
Neil on relvad. Nende käes on võim.
Siis lahkusitegi?
Läksin paadi peale.
Mind pandi maha, sompasin kuivale maale
ja kõndisin oma koju.
Kas olete sellest kellelegi rääkinud?
Alustame hetkest, kui orkaan Katrina muutus loodusõnnetusest tragöödiaks.
Kui hakati tegema otsuseid, mis jätavad hinge jälje.
Nüüd, kui vesi ja muda taanduvad, tulevad päevavalgele saladused.
Sosinad elu ja surma otsustest
ja siin esimest korda kõlavad jutud halastustapmistest.
Uued küsimused sellest, kas üle ujutatud haigla töötajad…
REEDE, 14. OKTOOBER 2005
…arutasid eutanaasia tegemist.
Kas selles haiglas toimusid pärast Katrinat eutanaasiad,
kui linnas valitses tõeline kaos?
UUDIS HALASTUSTAPMISED?
DR BRYANT KINGI NÄGEMUS TOIMUNUST
Enamik teab, et toimus midagi, mida poleks tohtinud toimuda.
Ühel teisel arstil oli käes hulk süstlaid.
Ma ei tea, mis süstaldes oli.
Ma ei tea… Kuulsin teda vaid ütlemas:
„Annan miskit, mis su olemise paremaks teeb.“
Heldeke. Uskumatu.
Ma mõistan tema muret.
Aga ta hävitab kõigi selles haiglas eal töötanud arstide maine.
Horace, sa reageerid üle.
Ma ei arva nii.
Kui ta jutt vastab tõele,
siis see on enam kui kohutav.
Aga see pole miski, mida avalikkuse ees lahata.
Dr Kingi mainitud süstaldega arst
on korduvalt telefonitsi meediaga suhelnud
ja rõhutanud, et kõik haiglas viibijad tundsid end hüljatuna.
Arst ütles:
„Tegime kõik inimlikult võimaliku, et patsiente päästa.
Riik jättis meid täielikult omapead
kodudesse, tänavatele ja haiglatesse.
Vahest tegid paljud meist vigu,
kuid tegime tolle hetke kohta parimaid otsuseid.“
Jätkame nende sündmuste kajastamist, kui info selle kohta täieneb.
Preili Isbel, olite LifeCare'is õendusjuht?
Jah.
Neljapäeval, 1. septembril,
kui kolm Memoriali meedikut seitsmendale korrusele tulid…
Mis teie meelest toimus?
Eeldasin, et nad tulid me patsientide eest hoolitsema.
Mis muud põhjust neil olla sai?
Seda ma teilt küsingi.
Kui neil oli muu põhjus, siis ma ei tea seda.
Kas pidasite kriisi ajal aruandlust? Pidasite arvet manustatud ravimite kohta?
Tegime seda nii kaua, kui suutsime.
Me ei suutnud kõige üle arvet pidada.
Käisin seal 7. korrusel. Kujutan ette, mida kogesite.
Ei. Ei kujuta.
Teil pole õrna aimugi.
Pingutasime nii väga, et neid elus hoida.
Tahan teada, miks võttis nii kaua aega,
et keegi meile appi tuleks ja patsiendid evakueeriks.
Seetõttu kaotasime nii palju patsiente.
Kuhu riik jäi? Kuhu abi jäi?
Preili Isbel… - Ei.
Jätke inimesed, kes jäid orkaani ajaks tööle…
Jätke nad rahule.
Jätke rahule arstid ja õed, kes jäid patsientide eest hoolitsema,
et nende kannatusi vähendada, ning laske neil olla need, kes nad on.
Kangelased.
Võime pausi teha, kui soovite.
Pausi? Sellest?
See on tühiasi.
Ma ei saa kodus magada.
Näen õudusunenägudes oma patsientide nägusid.
Tunnen süümepiinu mõeldes töötajatele, kelle orkaani ajaks tööle valisin.
Tunnen valu iga patsiendi surmast.
Tean, et see on raske, ja oleme tänulikud.
Kuidas julgete tulla siia oma mugavatest oludest
ja üritada otsustada, mis oli õige ning mis vale?
Teie tegevus pole õiglane.
Lihtsalt pole.
Vabandust, kuid pole.
Walker, soovisid mind näha?
Anna, astu edasi.
Mis toimub?
Meil on vedanud, et siin töötad.
Nii vedanud. Sa tead seda. Aga…
Oled kindlasti näinud kajastusi CNN-is ja mujal.
Jah, olen neist teadlik.
Aga olen patsientidega hõivatud ega vaata telerist uudiseid.
Selge. Arvestades, et osa kajastustest keskendub sulle,
oleme pidanud järele mõtlema.
Näiteks, mis juhtub, kui lõikus halvasti läheb?
Mitte sinu süül. Seda võib ette tulla. Tulebki.
Walker, mida sa öelda tahad? Ütle lihtsalt välja.
Soovime, et kaaluksid väikest pausi lõikustest.
Kui juhtub midagi ootamatut,
mõjuks see ülikoolile laastavalt.
Tead küll, nii et…
Tahad, et lõpetaksin lõikuste tegemise?
Palume sul seda kaaluda.
Saan endiselt patsiente vastu võtta ja kõik mu õigused säilivad.
Jah, sa lihtsalt ei saa mõnda aega lõikusi teha.
See on muserdav, kuid leppisime nii kokku.
See on vist tema, eks? See Pou.
Jah.
Näed seda? Nad räägivad vist meist.
Hea küll. Võibolla. Mis siis?
Jah, eks asjad on, nagu on.
Hei, kas rääkisin sulle Michael Youngist?
Michael mängis Covingtonis ühe kutiga golfi ja kutt tabas lindu.
Ta tabas lendavat lindu.
Linnuga oli kõik hästi…
Ta oli Memorialis…
Hea küll. Tahad, et lähen sinna ja hirmutan neid?
Mida?
See oleks väga tõhus.
Jaa. Nad on kaks vanadaami. Usun, et saaksin hakkama.
Arvad, et ma ei suuda? - Tahan lihtsalt koju minna.
Päriselt? - Anna. Anna?
Vabandust. - Laura.
Tere. Kuidas läheb? - Hei.
Tere, Laura.
Tahtsime Henryga öelda, et toetame sind.
Me mõtleme sulle. Me palvetame sinu eest.
Sinuga toimuv on lihtsalt on ebaõiglane.
Ei hakka vastu vaidlema.
Kui saame kuidagi aidata, siis anna meile teada.
Aitäh, Laura. Aitäh. Olen tänulik.
Suur tänu. - Hoia end.
Tulen peagi sinu juurde. - Aitäh.
Aitäh.
See polnud kristlik…
JUHILUBA
RETSEPTID ARSTI ALLKIRJAGA
MEMORIALI HAIGLA
Väike kosutus.
Nii kena. Aitäh.
Tahad mu tänast päevakildu kuulda?
Kell on alles 8.00. Kindel, et paremat ei tule?
Võimatu. - Hea küll.
Tead, et Poul on vend Fredrick? Pou on üks 11-st lapsest.
Teadsin seda.
Ta on tagaotsitav narkoärikas.
Ta on DEA üks tagaotsitumaid kurjategijaid.
See on nüüd ametlik. See juhtum on igati sõge.
Minu uudis pole nii värvikas, kuid saime toksikoloogiaraporti.
Mis seal on?
Nad analüüsisid 18 Memorialis surnud patsiendi kudesid.
Üheksa puhul 18-st leiti morfiini jälgi
ja seitsmes nendest üheksast avastati midasolaami ehk Versedi.
Nakamaru sõnul väljastas ta need ravimid dr Poule.
Jah, laborijuht ütles, et midasolaami avastamine oli häiriv.
Muidugi on. Minu meelest pole sellele muud selgitust.
Kui seda morfiiniga kombineerida, on see väga tõhus inimese tapmiseks.
Nendest raportitest on abi, kindla peale.
Ent kaitse hakkab rõhuma surnukehade seisundile.
Eks ole? Et need tõendid pole usaldusväärsed.
Kuidas me sellele vastame?
Peame seda veel kellelegi näitama. Vajame mõne eksperdi arvamust.
Näitame seda tipp-patoloogidele.
ADVOKAAT
Anna, kardan, et peame hakkama oma kaitset ette valmistama.
Mida sa kuulnud oled?
Kahjuks levivad siseringis jutud,
et prokuratuur keskendub juurdluses sulle.
Oh heldust.
Anna? Kõik laabub. Kuula mind.
Koondame kõik selle linna meedikud sinu selja taha.
Vastasel korral ei tööta järgmise orkaani ajal siin linnas ükski arst.
Avalikkus peab seda teadma.
Mida me teeme?
Esimese asjana tahan korraldada väikese ringkäigu.
Ringkäigu? - Jah.
Sinu, minu ja kahe õega, kes sinuga viimasel päeval olid.
Naaseme Memoriali.
Tahad haiglasse naasta? Milleks?
Tahan, et selgitate mulle kõike, mis viimasel päeval juhtus,
et saaksime kõik ühtemoodi aru.
Mina ei laseks endale eutanaasiat teha,
kuid mõistan, miks mõni seda raskes seisus soovib.
Jah. Ma olen katoliiklane.
See on mu usuga vastuolus, ent kui olen juurvili,
tõmmake juhe seinast.
Kui see on su valik, olen nõus. Aga Memorialis ei küsitud nõusolekut.
Just nimelt. Kelleltki ei küsitud nõusolekut.
Mida Linda sellest arvab?
Me ei räägi mu juurdlustest. - Päriselt? Mitte kunagi?
Mitte eriti.
Miks nii?
Esiteks ei taha sa, et su saladusi poemüüjale edasi räägitakse.
Kes poemüüjale saladusi räägib?
Me ei ela 1955. aastal.
Kui Linda näeks, et miski mulle nii korda läheb,
hakkaks ta muretsema,
et pingutan liiga kõvasti ja võin sellega oma tervise rikkuda.
Eriti nüüd pole see vajalik.
Kuidas tal läheb?
Asi pole ainult me tütres.
Viimase viie kuuga
kaotas ta ka isa ja nõo, kes oli talle õe eest.
See on olnud ränk.
Heldeke. Ma ei kujuta seda ette. Mul on nii kahju.
Jah, ta leinab omal moel.
Jätan talle selleks ruumi.
Kuidas Kevin sellega toime tuleb?
Ausalt öeldes me ei saa praegu hästi läbi.
See on hea, et saan sellele juhtumile keskenduda.
Hüva. Peaasi, et mõistad, mis oluline on.
Näen, kuidas pingutad. Oled nagu inimrobot.
Inimrobot.
See on kõige kenam asi, mida mulle öelnud oled.
Ma lihtsalt muretsen su pärast.
Ma muretsen sinu pärast. - Ei, ma muretsen rohkem.
Ma ei arva nii. Olen palju rohkem mures.
Olgu. Annan alla.
Tead, pean asju ajama. Kohtume kontoris.
Hästi. - Hea küll.
Preili Rider.
Proua Everett?
Vabandust, et ootamatult tulin,
aga tahan teada, mida minu Emmetti heaks teete.
Töötame asja kallal. Luban seda.
Teete siis edusamme?
Jah.
Teate, et väga paljud mõjuvõimsad inimesed
tahavad selle asja kalevi alla lükata.
Te ei tohi lasta sel sündida.
Ma ei lasegi.
Tõin teile midagi.
Pärast üleujutust on see ainus, mis alles jäi.
Tahan selle teile anda.
Ei, ma ei saa.
Võtke see. Palun.
Peate midagi teadma, proua Everett.
Emmett on meie juhtumi nurgakivi.
Teeme kõik, et õiglus jalule seada.
Igatsen teda nii väga.
See on valus.
Kellelgi pole õigust Jumalat mängida ja kelleltki elu võtta.
Lihtsalt pole.
Mind ei huvita, kes nad on.
Aitäh, et mulle aega leidsite.
Härra Nakamura, tänan tulemast.
Tahame, et vaatate üle haiglaapteeki jäänud ravimid.
Hea küll.
Morfiin, Versed ja Ativan on puudu.
Aga teised retseptiravimid? - Endiselt alles.
Kas selle kohta on märkmeid, kes apteegi tühjaks tegi?
Jah.
Siin on nimekiri isikutest, kes viimati rohte välja võtsid.
Kas saate öelda, kelle allkiri see on?
Anna Pou. Jah.
Ta võttis viimasena ravimeid välja.
Oh heldust.
Ma ei kujuta ette, mida siin kogesite.
See oli meie töö.
Olete kombes?
Ma lihtsalt… - Neetud.
Praegu seda nähes tundub see palju hullem.
Mida ma sulle näitama pean?
Kõike.
Lihtsalt räägi, mida sa tegid.
Kuidas inimesi aitasid? Kuidas neid päästsid?
Kõik helikopteriga lahkuvad patsiendid tulid siitkaudu.
Haiglatrepist alla, läbi selle augu ja mööda rampi selle trepi juurde.
See on uskumatu.
Kas patsiendid liikusid ise või neid kanti?
Enamik neist olid liiga haiged. Neid tuli kanda.
See oli…
Heraklese vägitegu. Jah, seda see oli.
See on maandumisplats. - Jah.
Seda ei kasutatud aastakümneid.
See on halvas seisus.
Siin see kõik aset leidiski.
See on kabel.
Küllap teate seda.
Jah.
Siin juhtus miskit, mida ei peaks ükski inimene iial kogema.
Mida…
Siin ei tohiks kedagi teist olla.
See on dr Pou.
See on Anna Pou?
Ja kaks õde. Need, kelle ta 7. korrusele kaasa võttis.
Püha müristus. Kas see on nali?
Dr Pou.
Jah?
Olen Virginia Rider. See on Arthur Schafer.
Oleme Louisiana osariigi prokuratuurist.
Tere, Anna.
Ja ma olen Rick Simmons, dr Pou advokaat.
Härra Simmons, peaksime… - Ah jaa.
Vabandage meid. Anna.
Ma ei suuda seda uskuda, raisk.
Mida nad siin teevad?
Sama, mida meie. Panevad puslet kokku. Ära selle pärast muretse.
Anna. Hei.
Kuula mind. Me keskendume praegu oma tegevusele.
Unusta nad ära.
Tule. Teeme ringkäigu lõpuni. Lähme.
LOUISIANA JUSTIITSMINISTEERIUM
Arthur Schafer siin.
Härra Schafer? Olen Mike Murphy LifeCare'ist.
Kuidas teil läheb?
Hästi. Tänan küsimast. - Hästi.
Kristy Johnson, meie taastusraviosakonna juht…
Te kohtusite temaga.
Jah, ma mäletan. - Jah, ta…
ta tahab veel millestki rääkida.
Tahab teiega uuesti rääkima tulla.
Hea küll. Korraldame selle ära.
Tere, Walker.
Anna.
Tahan tööle naasta.
Ma mõistan seda.
Aga tead nagu minagi, et haiglates valitseb meeletu bürokraatia
ja veskid jahvatavad aeglaselt.
Arvasin, et sina juhid haiglat.
Mu patsiendid vajavad lõikusi.
Kõrva-kurguarste ei vedele kuskil lademetes.
Mõistan seda.
Mind pole isegi kuriteos süüdistatud.
Ma mõistan ka seda.
Mul tekkis küsimus.
Kas oled LSU tervishoiukeskuse missiooni lugenud?
Seal on kirjas, kuidas patsiendikesksed raviteenused,
mida teostatakse kõrgeima professionaalsusega, on nurgakivi…
Olen seda lugenud. Mina kirjutasin selle.
Hästi sõnastatud. - Aitäh.
Hea küll. Las ma vaatan, mida teha annab, et saaksid operatsioonisaali naasta.
Aitäh, Walker.
Aitäh.
Kas olen ainus väline arst, kes neid tõendeid vaatles?
Ei, härra. Kasutasime tervet hulka väliseid eksperte.
Millele teie meelest tõendid viitavad, dr Baden?
Mõrvale.
Kõigi vaadeldud juhtumite puhul? - Jah.
Isegi surnukehade seisukorda arvestades? - Jah.
Käsitleksin kõiki üheksat juhtumit mõrvana.
Suur tänu, et aega leidsite, doktor.
Aitäh.
Kristy Johnson on siin.
Läksin dr Pouga Emmett Everetti palati sissepääsu juurde.
Teate, kellest räägin, eks? Ta oli teadvusel olev patsient.
Jah, teame Emmett Everetti. Jah.
Pou plaanis talle midagi anda.
Tahan öelda talle,
et annan talle midagi uimasuse vastu.
Mida sa arvad?
Ma ei tea. Küllap vist.
Kas saad hakkama? Tahad, et tulen sinuga?
Ei. Ma saan hakkama.
Emmett Everett polnud ainus.
Juhatasin dr Pou ja kaks õde ka teiste voodite juurde.
Olin nendega koos, kui nad patsiente süstisid.
Hoidsin neil käest.
Ma palvetasin.
Nägite isiklikult, kuidas dr Pou patsiente süstis?
Jah.
Kas mäletate, milliseid?
Üks oli Wilda McManus.
Nägite, et ta süstis Wilda McManust?
Jah.
Olete valmis tunnistama? - Jah.
Kui lahkusin mööda koridori, kuulsin dr Poud.
Ta võis härra Alfordist rääkida,
kuid arvan, et ta rääkis preili McManusest.
Ta ütles…
„Tead, pidin talle kolm doosi andma.
Ta võitles visalt.“
Midagi sellist.
Vabandage, et see mul nii kaua aega võttis.
See on lihtsalt nii raske.
Kas saaksin värsket õhku hingata? - Jah, muidugi
Viisin peaprokuröri asjaga kurssi. Ta tahab vahistamisi näha.
Saame alati enamat teha, kuid ta ei taha enam oodata.
Arvamused on juba muutumas. - Pea kinni, mis mõttes?
Meditsiinisüsteemis.
Arstid kaitsevad arste. Õed kaitsevad õdesid.
Peagi näed seda kõike.
Anna Pou ei vääri erikohtlemist.
See ei tähenda, et ta ei saa seda.
Küll sa näed. Me pistame pulga herilasepessa.
Jah, härra. Teen seda.
Ma lähen tiimidega Landry ja Budo järele. Sulle jääb Pou.
Oled valmis?
Jah.
11 KUUD PÄRAST ORKAANI KATRINA
17. JUULI 2006
Iga kord, kui kedagi vahistan, mõtlen:
„Kui sellele uksele koputan, muudan igaveseks kellegi elu.“
Kuid eile magasin nagu beebi.
Kohtume, kui see läbi on. Nägemist.
Lähme. - Hüva. Liigume.
Louisiana osariigi agendid! Tehke lahti!
Osariigi agendid! Tehke uks lahti!
Anna Pou?
Jah, olen Anna Pou.
Vahistame teid süüdistatuna neljas teise astme mõrvas.
Kas teie käsutuses või majas on relvi?
Ei.
Pean teid läbi otsima.
Kas majas on veel kedagi? - Ei.
Kuhu te mind viite?
Baton Rouge'i jaoskonda ja siis New Orleansi arestimajja.
Mis mu patsientidest saab? Mul on kriitilisi patsiente.
Ma ei saa neid jätta. Ootan laborist olulisi analüüsitulemusi.
Kas teised arstid saavad teid asendada? - Jah. Aga ma…
Siis saate neile helistada.
Veetsin terve päeva operatsioonisaalis. Kas võin riideid vahetada?
Ikka.
Peate siin seisma? Te ei saa väljas oodata?
Ei, proua. Ei saa.
Jätke juveelid siia ja võtke vaid juhiluba kaasa.
Ma ei kanna juveele ja mu juhiluba on…
Hei. Ärge sirutage kätt sinna.
Teie juhiluba?
See on mu rahakotis.
Hea küll. Loen teile teie õigused ette.
Teil on õigus vaikida.
Kõike, mida ütlete, võidakse teie vastu kohtus kasutada.
Teil on õigus advokaadile.
Kui te ei saa advokaati endale lubada, siis ta määratakse teile.
Allkirjastage vorm selle kohta, et oma õigusi mõistate.
Olete nõus advokaadita küsimustele vastama?
Ei.
Tagauks avaneb…
Armas Jumal,
juhata meid ja seisa meie kõrval.
Aita inimestel mitte uskuda valesid.
Aita meie vaenlastel tõde teada saada.
Palun Sind, Issand, kaitse ja hoia meid.
Tee meid tugevaks, et peaksime vastu raskustele
ja ebaõiglusele.
Juhata meid tagasi oma igavesse headusesse ja valgusesse.
Aamen.
Tõlkinud Vova Kljain